**Српски језик и књижевност 5. разред**

**ОШ ,,Нада Поповић”**

**Наставне јединице и предвиђени задаци за наставну недељу 11.05 - 15.05.2020.**

**Драги ученици,**

Овонедељни план је следећи:

**159. Припрема за четврти школски писмени задатак (утврђивање)**

Задатак: Подсетити се елемената који се вреднују током оцењивања писменог задатка.

1. Садржина (одговор на задату тему);

2. Поштовање правописних и граматичких норми;

3. Композиција задатка (увод, разрада и закључак);

4. Стил (начин изражавања, богатство речника, конструкција реченица...);

5. Оригиналност и самосталност у изради задатка.

**160. Четврти школски писмени задатак (провера)**

Наставник је током претходне недеље обавестио ученике о термину израде задатка **(уторак 12. 5. у 13 часова)**.

Ученици ће непосредно пре овог термина добити теме путем вибер групе која већ постоји и функционише, да би се што објективније спровела израда писменог задатка. Задатак се оцењује према критеријумима набројаним у оквиру претходног часа.

Писмени задатак треба потписати, сликати и проследити наставнику на вибер **(063/75-05-041).**

**161, 162. Исправка четвртог школског писменог задатка (утврђивање)**

Задатак: На основу повратне информације коју добијеш од наставника, коригуј свој задатак, исправи начињене грешке и напиши побољшану верзију задатка.

Није потребно прослеђивати исправљен задатак.

**163, 164. Наставно проучавање народних лирских песама о раду и посленичких песама (обрада)**

Прати час на РТС-у 12.5. од 8:35 до 9:05. С обзиром да се у уторак ради и писмени задатак, час можеш пратити и путем апликације (са којом си већ упознат) у неком другом термину.

Прочитај посленичке песме које се налазе у Читанци за пети разред на 99. страни. У својој школској свесци запиши кључне појмове и непознате речи које можеш наћи у Читанци на 102. и 103. страни.

Овај школски рад не прослеђујеш наставнику.

**Наставник: Биљана Гајић**